經數: 一七六四

經名: 大般涅槃經義記卷第十

頁數: 九○一

上	欄

之爲風. 乃從水緣說爲水者. 凍時亦應不就

本性說之爲水. 應從冷緣說之爲地. 下以此

二類顯諸法. 若水從緣可變爲地風從因緣

可爲水者. 諸法皆爾. 何得說言一切諸法不

從因緣. 下次破前第六所少五根性能見聞

覺知. 先牒直非. 何以故下破以顯非. 自性不

轉立其道理. 若言下破. 是故下結. 第七汝言

非因五塵生貪解脫是義不然牒以總非. 何

以下釋. 釋意如何. 彰彼五塵雖不作因生貪

解脫非不作緣. 文中初言生貪解脫雖不因

塵簡緣異因. 惡覺觀等簡因異緣. 因生外增

雙辨二能. 是故已下結呵難詞. 次破第八依

正不等證法自性. 先擧直非. 何以故下釋以

顯非. 於中先釋次破後結. 釋中衆生從業有

報對難總釋. 有三下別先擧. 次列. 下就辨釋

貪富諸根是業各異. 故根具者不必有財. 財

寶□者不必具根. 破結可知. 次破第九小兒

啼喜證法自性. 先牒直非. 何以下破. 是故下

結. 此第二竟自下第三請佛正義如來爲

說. 文亦有三. 一請佛義如來爲解. 有三問答.

文顯可知. 二彼彰已解如來反試. 三彼申已

解如來讚嘆第四段中彼心出家. 佛命善

來卽獲道果第九人中文別有三. 一擧問

人. 三問佛義如來爲說. 三聞法發心. 第二段

中文別有四. 一問如來心中所念佛爲辨之.

二彼聞怪問如來爲解. 三問八聖能令衆生

得盡滅不如來不答. 四問默意陳如爲釋. 若

有問世有邊無邊如來不答類顯默意. 八聖

是直涅槃常下當問正解. 若修便得不修不

中	欄

得爲是如來不得定答. 於中初法. 次以喩顯.

城喩涅槃. 涅槃絶漏名無孔竅. 門喩八正. 守

者喩佛. 佛具明解名聰有智. 善達物機名善

分別. 有機敎入名之爲放. 無機未敎說之爲

遮. 所知衆生進退難定故言不知出入多少.

定知入者斯由八正. 故言知入皆由此門. 下

合可知第三聞法發心之中. 弘廣初先聞

法讚嘆發菩提心. 自身欲作守門之者. 陳如

次嘆. 下佛呵之第十人中文別有五. 一佛

問陳如阿難所在. 陳如具答. 二文殊問佛顧

命之意. 如來爲釋. 三令文殊往救阿難. 四阿

難至令命須跋. 五須跋至佛破顯法就初

段中如來先問. 何故問者備有三意. 一欲以

法付囑令傳. 二欲使之呼命須跋. 三欲因問

知魔惑亂說□降伏以通正法. 陳如答中在

娑羅外十二由旬彰其所在. 爲六萬下明不

來所由. 於中初總. 是諸魔下別以顯之. 別中

初明魔惑阿難. 何故如是. 阿難是其傳法藏

人. 恐佛付法令傳末代所以亂之. 於中初先

化身爲佛. 次口說法. 後身現通. 下明阿難爲

魔惑亂不得赴集. 阿難何故現爲魔□. 欲使

如來說□降伏以通法故. 阿難作念如來神

變昔未見等爲魔身亂. 諸佛所說各不同等

爲魔口惑. 下明阿難受苦無救所以不定

第二段中文殊先問. 無量菩薩皆能持法何

須顧問阿難所在. 佛答有三. 一明阿難德過

衆聖故佛偏問. 二明不付菩薩所由. 三明偏

付阿難所以. 前中復三. 一明阿難未侍佛前

先備三願. 二明阿難侍佛已來具八不思. 三

下	欄

明阿難有持經八德故佛問之. 初中有三. 一

佛自彰已昔於僧中心索侍人. 五百羅漢皆

心侍佛如來不受. 二目連觀佛心在阿難共

往令作阿難不從. 三目連以佛心念告勸彼

方侍佛. 於中四對. 一目連總告汝今未知阿

難請說. 三目連爲說彼心三願. 三目連爲請

如來聽許. 四目連反報彼四侍佛. 道此語者

爲明阿難智過諸聖. 此初段竟. 第二可知. 第

三持經八德之中初擧次列. 後明阿難同餘

佛1持. 下總結之. 此初段竟. 第二不付菩薩

可知. 第三明付阿難之中初明阿難隨聞具.

持. 故佛顧問欲令持經. 次明阿難所未聞者

弘廣流布. 深證之法阿難未聞菩薩能流一

切菩薩智德寬大斯名弘哀. 亦可名前弘廣

梵志以爲弘廣. 彼大菩薩故能流通. 下明阿

難所聞之者自能宣布自下第三佛令文殊

往心阿難. 於中五句. 一示其所在. 二敎往救.

三文殊往救. 四魔放阿難. 五阿難被放尋與

文殊共來見佛. 第二段中曲有七句. 一敎宣

□儀. 汝可往彼發大聲言諸魔諦聽如來今

說大陀羅尼. 二天龍下擧多人同敬顯□殊

勝. 三十□沙下擧多佛共說顯□要勝. 四能

轉下辨□功能. 五若受下明行□儀. 六當知

下明行有益. 七宣□詞. 餘皆可知自下第

四明阿難至令呼須跋. 於中三句. 一佛敎往

呼. 二阿難往. 三須跋來. 初中先擧所喚之人.

次敎呼詞. 後明阿難往呼必得. 何以下釋. 後

二可知自下第五明須跋至佛破顯法. 妄

中有三. 一執邪問佛如來對破. 二云何能斷

經數: 一七六四

經名: 大般涅槃經義記卷第十

頁數: 九○二

上	欄

一切有下請佛正義如來爲說. 三因佛爲說

多人獲益. 初中有二一須跋欲問如來聽許.

二有沙門下須跋正問如來對破. 於中有二.

一擧他所說請問如來如來對破. 二世尊我已

先調心下擧自所得請問如來如來對破. 前

卽破其苦行爲因. 後卽破其非想爲果前

中須跋先擧他說請問如來. 良以此非須跋

自計. 是故說言有沙門等作如是言衆生苦

樂皆隨本業受苦能壞是義云何. 佛破有二.

一就他人自見以破. 二我實不知從師已下

就彼他人推師以破. 前中有二. 一破邪歸正.

二我佛法中有過業下辨正異邪. 後中亦二.

至時當辨. 就初破邪歸正之中文有四番. 一

對前問. 若沙門等有作是說我爲憐愍當往

問之仁者實作如是說不. 二彼若見答實作是

說我復窮之仁者見不. 先擧答辭. 我如是說

是總答也. 何以下釋. 釋中四番. 一見衆生行

惡饒財身得自在. 修善貧窮不得自在. 二見

有人多役功力心財不得. 有人不心自然得

之. 三見不殺反更中夭喜殺保壽. 四見修淨

行有得解脫有不得者. 是故下結. 是前諸義

故我宣說苦樂由本不由現在. 下明如來窮

誥之言. 五句窮之. 文顯可知. 此第二番. 三彼

若見答我實不知. 我復引喩而爲呵責. 責相

云何. 如人被箭醫師爲拔. 雖經多年憶之了

了終不忘失. 若使苦行實能爲汝破壞往業.

如醫拔箭汝應常憶何緣不知. 汝旣不知云

何說言現在苦行能壞過業. 四彼人若引我

之所說證知過業. 我復語之此是比知不名

中	欄

眞知. 文中先擧彼人所引. 瞿曇汝今亦有過

業何獨責我過去業者總擧佛說證有過業.

瞿曇經中亦說已下別擧佛說證有過業. 又

復擧此爲欲彰已見果知因非是不知. 下佛

責之. 如是知者名爲比知不名眞知. 我佛法

中從因知果從果知因顯比知相. 旣無眞知.

何得定說專由過業上來四番合爲第一破

邪歸正. 自下第二辨正異邪. 三番辨異. 我佛

法中有過去業. 有現在業. 汝卽不爾唯過無

現. 是一異也. 汝法不從方便斷業. 我法不爾

從方便斷. 是二異也. 汝業盡已卽是苦盡. 我

卽不爾. 煩惱盡已業苦卽盡. 是三異也. 是故

責汝總以結呵推師破中文亦有二. 一破

邪歸正. 二仁者定有過去業下辨正異邪. 前

中有四. 一前人若言我實不知師作是說. 我

卽問之汝師是誰. 二若彼見答是富蘭那. 我

復窮責汝昔何不一一啓請大師實知過去業

不. 三彼師若言我實不知. 我卽敎呵汝復云

何受是師語. 四彼師若言我實知之我卽敎

破. 破辭有四. 一就現緣敎令徵破. 先敎審問.

下苦因緣受中上苦不. 乃至上緣受中下苦

不. 何者是其上中下緣. 如一斛火以之爲下.

兩斛爲中. 三斛爲上如是一切. 彼若言不我

敎徵破. 若依下緣唯生下苦. 乃至上緣唯生

上苦. 是卽此苦依現緣生. 師云何說苦樂之

報唯過去業不藉現緣. 二約過因敎令徵破.

先敎徵問. 是現在苦過去有不. 下就設難. 若

過去有. 過去之業受之已盡. 云何復受今日

之身. 若過去無唯現在有. 云何復言衆生苦

下	欄

樂皆過去業. 三約後治敎令徵破. 先敎徵問.

若現苦行能壞過業. 現在苦行復以何破. 下

就設難. 如其不破此苦卽常不可斷滅. 云何

說言得苦解脫. 若言更有苦行來壞. 前苦行

時過業已盡. 云何得有後時之苦壞前苦行.

四就轉業敎令徵破. 先敎徵問. 如是苦行能

令樂業受苦果不. 乃至無報作定報不. 下就

徵責. 具應有二. 一就不能而爲徵責. 若言不

能汝復何緣受是苦行. 二就能設難. 若言其

能如是苦行能令苦業受於樂果. 當苦行時

何不受樂乃受於苦. 就能設難文中略無

就後辨正異邪之中初就業果辨正異邪. 仁

者若以斷業已下就其治斷辨正異邪. 前中

有四. 初言仁者定有過業現在因緣明有過

因及有現緣. 二是故下偏明過因. 因惱生業

因業受報. 三仁者當知一切生下重明衆生

有過去因及現在緣. 先擧後釋. 四二者若說

衆生受下偏明現緣. 若說衆生受苦受樂定

由過業是義不然非邪顯正. 何以故下辨正

異邪. 於中四句. 一就樂事明由現緣. 二如人

殺下就其苦事明由現緣. 三一切衆生現在

因下雙就苦樂明由現緣. 四是故下結下

就治斷辨正異邪. 句別有四. 一就斷業呵邪

顯正. 仁者若以斷業得脫一切聖人不得解

脫擧以示過. 何以下釋. 衆生過去業行廣多

無有始終. 若以苦行受之無盡故無脫理. 二

是故我下辨正異邪. 是業廣多受□盡故我

說修道. 是道能遮無始終業故得解脫. 三就

苦身呵邪顯正. 仁者若受苦行得道一切畜

經數: 一七六四

經名: 大般涅槃經義記卷第十

頁數: 九○三

上	欄

生悉應得道. 四是故下辨正異邪. 初先法說.

是受苦行無得道故先當調心不調伏身. 次

以喩顯. 以應調心不調身故我經中說當斫

伐林莫斫伐樹. 心過寬通事等如林. 身過局

別相似於樹Ｃ擧通收別故應伐林. 別不攝通

故不伐樹. 何以下釋. 從林生怖故應伐林. 不

從樹生故不伐樹. 盜賊依林名林生怖. 下合

可知. 上來須跋擧他所說如來對破自下

第二擧自所得如來對破. 須跋先自彰己調

心. 如來反問云何能調. 須跋次復顯己調相.

若別論之. 應從欲界至無所有次第別斷以

心上靜. 但今文中總略論之. 先斷欲結得色

界定. 次斷色結得無色定. 後就無色斷下三

空得非想定. 下佛破之. 云何能調總呵其言.

汝今所得猶名想下明其所得是想非滅. 汝

已先能呵責粗下呵著細想. 汝師鬱頭藍弗

已下擧師類呵. 事如經說上來破邪. 自下

第二請佛正義. 如來爲解. 有三問答. 初問云

何能斷諸有. 佛答若觀實相能斷. 二問實相

如來略答. 無相之相名爲實相. 三問云何無

相之相. 下佛爲釋. 初先正解. 是名實相名法

界下結嘆顯勝. 前中初先歷就諸法明無相

相. 如是等相隨所滅下解彼無相爲實相義.

如是等相隨所滅處名眞實相對前略解. 一

切諸法皆是虛假隨其滅處名眞實者重復顯

之. 問曰經說一切諸法無起無滅. 今云何言

相滅名實. 釋言理體實無起滅. 無起滅法緣

起成相. 相起覆眞名爲不實. 息相稱本故得

名實. 其狀似何. 如水性冷隨火變熱. 是火滅

中	欄

已水冷如本稱本水性故名爲實. 下結歎中

先結後嘆. 結中五名. 一名實相. 義如前釋.

二名法界. 界名爲性. 亦名界別. 如來藏中□

沙法別故名法界. 此之實相是法界中一門

之義故名法界. 三名畢竟智. 離相窮極稱曰

畢竟. 是智體性名之爲智. 又智行處亦名爲

智. 故論說言說智智處同名般若. 四名第一

義諦. 此理精勝故名第一. 所以稱義. 實故名

諦. 五名第一義空. 下牒嘆勝. 言是相者牒前

實相. 言法界者牒前第二. 畢竟智者牒前第

三. 第一義諦牒前第四. 第一義空牒前第五.

下智觀故得聲聞等嘆顯勝也自下第三因

前所說衆人獲益. 於中先明餘人獲益. 後彰

須跋得羅漢果. 前中先明菩薩獲益. 次論二

乘. 後彰凡夫. 菩薩人中階別有九. 從少至多

漸次論之. 或有菩薩經一生已便證實相名

一生實相. 經二生已證得法界名二生法界.

五智印者知一切法無常苦空無我寂滅是其

五也. 問曰無相空理不殊何以得益有此差

別. 釋言相息便證實性. 是實性中法界門別.

故令入者得益各異. 又一部中所得利益此

中倂說. 不唯聞空. 此第四竟第五分中如

來滅度. 人天大衆□維供養. 外國不來由來

不盡. 故無付屬奉行等言

大般涅槃經義記卷第十

應永三年十月日以勸修寺大經藏本□良

秀阿□梨書寫了全部十帖當卷損失之故

新所書補之也  法印權大僧都賢寶(六十四)

寬政五年冬十一月十三日□正此書全帙

下	欄

了

願以此功德共諸衆生速證四德涅槃

菩薩沙彌典壽(生年三十六)

此	本	完